Առողջ մարդիկ իրենց կենսագործունեության ընթացքում օգտագործում են մեխանիզմների տարբեր տեսակները: Դրանց կիրառումը հասնում է պաթոլոգիկ աստիճանի, երբ դա բերում է ոչ ադեկվատ վարքի, որն էլ բացասաբար է ազդում անհատի ֆիզիկական կամ հոգեկան առողջության վրա: Պաշտպանական մեխանիզմների նպատակներից է Ես-ի պաշտպանումը լարվածությունից, սոցիալական սանկցիաներից, խուսափումը այն իրավիճակներից, որը Ես-ը չի կարողանում է հաղթահարել:

2010 թվականին խումբը մասնակցեց ""We Are the World 25 for Haiti"" բարեգործական նախագծին՝ նորովի ներկայացնելով 1985 թվականի ամենահայտնի հիթերից մեկը՝ ""We are the World"" երգը։ 2010 թվականի փետրվարին նրանք ներկայացրեցին ""Granada"" և ""Un amore cosi grande"" երգերը Սանռեմո երաժշտական մրցույթի 60-րդ ամյակին։ Այդ մրցույթի ընթացքում խումբը ներկայացրեց նաև ""Regina Rania di Giordania""-ն։

Զարմայր, հայկական արական անուն։ Առաջացել է հայերեն զարմ(անալ) և այր բառերից։ Նշանակում է «զարմանալի այր»։ Խորենացու հորինած անուններից է, որը հայոց պատմության մեջ այլևս չի գործածվել։ 19-րդ դարում սկսել է կրկին գործածվել։

Ահմանգան, լեռնագագաթ Գեղամա լեռներում, նրա կենտրոնական հատվածում, Կամո քաղաքից մոտ 20 կիլոմետր հարավ-արևմուտք։ Ունի հրաբխային ծագում։ Երբեմն կոչել են Ղանլըգյոլ՝ նրա ստորոտում գտնվող լճի անունով։ Բարձր է մոտ 3507 մետր։

Դեկալինը հանդես է գալիս երկու երկրաչափական իզոմերների խառնուրդի տեսքով, որոնք տարբերվում են ցիկլերի հարաբերական դիրքով։ Ավելի կայուն է տրանս ձևը։

Բնական սիլիցիումը բաղկացած է 28Si (92,27 %), 29Si (4,68 %) և 30Si (3,05 %) կայուն իզոտոպներից։ Ստացվել են 27Si (T½ = 4,5 վրկ), 31Si (T½ = 262 ժ) և 32Si (T½ = 700 տարի) արհեստական ռադիոակտիվ իզոտոպները։ Սիլիցիումի միացությունները, որոնք չափազանց շատ են տարածված երկրի վրա, մարդն օգտագործել է դեռ քարի դարում (քարե գործիքներ)։